b'\n_START_ARTICLE_\nVorsklos m\xc5\xab\xc5\xa1is\n_START_SECTION_\nPolitin\xc4\x97 situacija\n_START_PARAGRAPH_\nXIV a. antroje pus\xc4\x97je Lietuvos didysis kunigaik\xc5\xa1tis Vytautas ir Maskvos kunigaik\xc5\xa1tis Dmitrijus Donietis var\xc5\xbe\xc4\x97si d\xc4\x97l pasienio vald\xc5\xb3, bei derling\xc5\xb3 piet\xc5\xb3 \xc5\xbeemi\xc5\xb3, kurios anks\xc4\x8diau buvo Aukso Ordos \xc4\xaftakos sferoje. Susvyravus totori\xc5\xb3 galiai, Dmitrijus Donietis nugal\xc4\x97jo Aukso Ord\xc4\x85 Kulikovo m\xc5\xab\xc5\xa1yje (1380), ta\xc4\x8diau po keleri\xc5\xb3 met\xc5\xb3 Maskvoje buvo apsiaustas chano Tochtamy\xc5\xa1o.\n_START_SECTION_\nM\xc5\xab\xc5\xa1io prad\xc5\xbeia\n_START_PARAGRAPH_\nTochtamy\xc5\xa1as po konflikt\xc5\xb3 Ordos viduje su chanu Tim\xc5\xabru Kutlugu ir emyru Edyga, kuriuos palaik\xc4\x97 didysis Tamerlanas, buvo pa\xc5\xa1alintas i\xc5\xa1 sosto. Tuomet Tochtamy\xc5\xa1as papra\xc5\xa1\xc4\x97 Vytauto pagalbos, kuris surinko did\xc5\xbeiul\xc4\x99 kariuomen\xc4\x99. Jungtin\xc4\x99 kariuomen\xc4\x99, kuriai vadovavo Vytautas Didysis sudar\xc4\x97 LDK, totori\xc5\xb3 chano Tochtamy\xc5\xa1o, Lenkijos karalyst\xc4\x97s bei Kry\xc5\xbeiuo\xc4\x8di\xc5\xb3 Ordino kariai.\n_START_SECTION_\nPasekm\xc4\x97s\n_START_PARAGRAPH_\nPralaim\xc4\x97jimas stipriai susilpnino Vytauto politin\xc4\x99 \xc4\xaftak\xc4\x85 regione. Teko atsisakyti plan\xc5\xb3 prisijungti prie LDK visas rus\xc5\xb3 \xc5\xbeemes ir privert\xc4\x97 ie\xc5\xa1koti kompromiso su Jogaila bei Lenkijos ponais. J\xc5\xb3 pagalbos reik\xc4\x97jo atsverti po m\xc5\xab\xc5\xa1io i\xc5\xa1augusias Maskvos Did\xc5\xbeiosios Kunigaik\xc5\xa1tyst\xc4\x97s pozicijas regione, kaip rus\xc5\xb3 \xc5\xbeemi\xc5\xb3 vienytojos, ir antilietuvi\xc5\xa1kos nuotaikos LDK slavi\xc5\xa1kose \xc5\xbeem\xc4\x97se. D\xc4\x97l to buvo sudaryti Vilniaus ir Radomo susitarimai siekiantys kompromiso tarp pusbroli\xc5\xb3, Vytauto ir Jogailos.'